Opinjoni tal-Kummissjoni skond l-Artikolu 251 (2), it-tielet sub-paragrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il- proposta għal direttiva tal-Parlament ewropew u tal-Kunsill dwar l-effiċjenza ta’ l-użu aħħari ta’ l-enerġija u s-servizzi ta’ l-enerġija (u tirrevoka d-Direttiva tal-Kunsill 93/76/KEE) COM (2003) finali, C6-0298/2005-2003/0300 (COD jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2006/0053 finali - COD 2003/0300 */





[pic] | KUMMISSJONI TAL-KOMUNITAJIET EWROPEJ | Brussel 7.2.2006 KUMM(2006) 53 finali 2003/0300 (COD) OPINJONI TAL-KUMMISSJONI skond l-Artikolu 251 (2), it-tielet sub-paragrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il- proposta għal DIRETTIVA TAL-PARLAMENT EWROPEW U TAL-KUNSILL dwar l-effiċjenza ta’ l-użu aħħari ta’ l-enerġija u s-servizzi ta’ l-enerġija (u tirrevoka d-Direttiva tal-Kunsill 93/76/KEE) COM (2003) finali, C6-0298/2005-2003/0300 (COD JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2003/0300 (COD) OPINJONI TAL-KUMMISSJONI skond l-Artikolu 251 (2), it-tielet sub-paragrafu, punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il- proposta għal DIRETTIVA TAL-PARLAMENT EWROPEW U TAL-KUNSILL dwar l-effiċjenza ta’ l-użu aħħari ta’ l-enerġija u s-servizzi ta’ l-enerġija (u tirrevoka d-Direttiva tal-Kunsill 93/76/KEE) COM (2003) finali, C6-0298/2005-2003/0300 (COD) 1. INTRODUZZJONI L-Artikolu 251(2), it-tielet subparagrafu, punt (c) tat-Trattat tal-KE jipprevedi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni tagħti l-opinjoni tagħha dwar l-emendi proposti mill-Parlament hawn taħt. 2. SFOND a) Data tad-deċiżjoni tal-Kummissjoni: 10.12.2003. b) Data tat-trażmissjoni lill-Parlament u lill-Kunsill: 11.12.2003. c) Data ta’ l-opinjoni tal-Kumitat tar-Reġjuni: 17.6.2004. d) Data ta' l-opinjoni tal-Kumitat Ekonomiku u Soċjali Ewropew: 28.10.2004. e) Data ta' l-opinjoni ta' l-ewwel qari fil-Parlament Ewropew: 7.6.2005. f) Data tal-ftehim politiku fil-Kunsill: 28.6.2005. g) Data ta' l-adozzjoni tal-pożizzjoni komuni: 23.9.2005. h) Data ta' l-opinjoni tat-tieni qari: 13.12.2005. 3. L-GħAN TAL-PROPOSTA L-għan tal-proposta hu l-promozzjoni ta’ l-effiċjenza ta’ l-enerġija u s-servizzi ta’ l-enerġija u li jiġu żviluppati swieq għal dawn bħala mezz ta’ kontribuzzjoni għall-ħarsien ta’ l-ambjent kif ukoll għas-sikurezza fil-provvista ta’ l-enerġija. Din il-proposta hija mfassla biex tgħin fit-tneħħija tal-barrieri ta’ l-informazzjoni, finanzjarji u istituzzjonali li jxekklu t-twettiq tal-potenzjal sinifikanti li jeżisti fl-Istati Membri kollha biex tiġi ffrankata l-enerġija . Dan tagħmlu billi tistipola rekwiżiti fl-oqsma li ġejjin: informazzjoni mtejba; kwalifika u akkreditament aħjar tal-fornituri tas-servizzi ta’ l-enerġija u effiċjenza ta’ l-enerġija; il-promozzjoni ta’ strumenti finanzjarji biex tiġi ffrankata l-enerġija; strutturi tariffarji mtejba; mekkaniżmi mtejba ta’ finanzjament; verifiki mtejba ta’ l-enerġija; u kejl u ħruġ tal-kontijiet mtejba. Biex tkun żgurata l-isħaħ implimentazzjoni possibbli tad-Direttiva, tistipola wkoll mira uniformi annwali biex tkun iffrankata l-enerġija, kif ukoll obbligi għas-settur pubbliku biex jiffranka l-enerġija. Barra minn hekk, il-bejjiegħa bl-imnut u d-distributuri ta’ l-enerġija issa għandhom l-obbligi li jipprovdu lill-klijenti tagħhom b’titjib fis-servizzi ta’ l-enerġija u fl-effiċjenza ta' l-enerġija. Biex dan it-titjib kollu fl-effiċjenza ta’ l-enerġija jiġi mkejjel u rrapurtat, id-Direttiva tipprevedi wkoll għall-metodoloġija ta’ kejl uniformi u għal rekwiżiti ta’ rappurtaġġ għall-Istati Membri. 4. L-OPINJONI TAL-KUMMISSJONI DWAR L-EMENDI MILL-PARLAMENT EWROPEW 4.1. Emendi aċċettati mill-Kummissjoni Il-Kummissjoni tista' taċċetta b'mod sħiħ id-49 emenda kollha adottati mill-Parlament Ewropew. Dawn huma r-riżultat ta' pakkett ta' kompromess li sar qbil dwaru bejn il-Parlament Ewropew u l-Kunsill għat-tieni qari. L-emendi huma skond l-għanijiet tal-proposta tal-Kummissjoni u jirnexxielhom jintroduċu elementi mandatorji li jikkumpensaw għan-nuqqas ta’ mira li torbot biex tkun iffrankata l-enerġija u mira separata għas-settur pubbliku[1]. Il-konklużjoni tal-pakkett ta’ kompromess ġiet iffaċilitata bl-introduzzjoni – bl-użu ta’ l-Emenda 73 (fl-Artikolu 4, paragrafu 2) u l-Emenda 84 (fl-Artikolu 14, paragrafu 2) – tal-Pjanijiet ta’ Azzjoni ta’ l-Effiċjenza ta’ l-Enerġija u r-rekwiżiti ta’ rappurtaġġ mandatorji relatati. Barra minn dan, l-introduzzjoni – bl-użu ta’ l-Emenda 75 (fl-Artikolu 5, paragrafu 1, subparagrafu 2) – ta’ rekwiżiti li jorbtu għas-settur pubbliku għamlet il-proposta ta’ kompromess iktar aċċettabbli għall-Kummissjoni. L-emendi tal-pożizzjoni komuni jirreferu prinċipalment għal: - Premessi ġodda biex ikunu ċċarati l-kundizzjonijiet stipolati fl-Artikoli, b’mod speċjali l-Artikoli 4, 5 u 6, li fihom huma stabbiliti l-miri ta' l-iffrankar, l-obbligi fuq is-settur pubbliku u l-obbligi fuq il-kumpaniji ta’ bejgħ bl-imnut u ta’ distribuzzjoni ta’ l-enerġija rispettivament. - Definizzjonijiet (l-Artikolu 3) li jwessgħu l-ambitu tad-Direttiva, għalkemm b’mod marġinali biss. - L-introduzzjoni ta’ mira ta' l-iffrankar immedjata għat-tielet sena ta' applikazzjoni tad-Direttiva, li għandha tiġi rrapurtata fl-ewwel Pjan ta' Azzjoni ta' l-Effiċjenza ta' l-Enerġija nazzjonali sat-30 ta' Ġunju 2007, flimkien ma' deskrizzjoni ta' l-istrateġija ta' l-Istat Membru għall-kisba tal-mira immedjata u l-miri ta’ l-iffrankar ġenerali (l-Artikolu 4, paragrafu 2). - Rekwiżiti ta’ rappurtaġġ sistematiku u rigoruż mill-Istati Membri u mill-Kummissjoni (l-Artikolu 14), inkluż attività fis-settur pubbliku (il-Premessa 10(b). - L-iżvilupp ta’ sistema ta’ kejl fit-titjib ta' l-effiċjenza ta’ l-enerġija (l-Artikolu 15 u l-Annessi I, III u IV). - L-introduzzjoni ta’ lista indikattiva tas-swieq tal-konverżjoni ta’ l-enerġija u swieq sekondarji li għalihom jistgħu jinħadmu punti ta’ riferenza (L-Anness IVa). - L-inklużjoni ta’ obbligi għas-settur pubbliku li għandhom x’jaqsmu max-xiri ta' l-effiċjenza ta' l-enerġija, il-kiri, is-sostituzzjoni u l-modifikazzjoni fil-bini (l-Anness V). 5. KONKLUżJONI Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq. [1] Ta’ min ifakkar li l-Kummissjoni rrifjutat il-pożizzjoni komuni fuq il-bażi li ma kien hemm l-ebda miri mandatorji għall-iffrankar, u l-ebda mira separata għall-iffrankar għas-settur pubbliku.